**Szülőkre vonatkozó eljárásrend**

* Csak egészséges szülő és gyermek látogathatja az óvodát, amennyiben a családban az új koronavírusra utaló megbetegedés fordul elő azt haladéktalanul jelenteni szükséges az óvoda vezetőjének, aki fenntartói utasításnak megfelelően jár el. (jelenti a megbetegedést, és a Népegészségügy, valamint az OH által előírt szabályok betartását elrendeli, valamint tájékoztatót ad ki érintettek részére)
* Amennyiben a családban történik a covid fertőzöttség- szülő orvos általi teszttel igazoltan covid beteg- a gyermek nem látogathatja az óvodát az orvos által jelzett időtartamig.
* Az óvodába az egészséges gyermeket a szülő/gondviselő a megbeszéltek szerint hozza, a gyermek egészségi állapotáról a szülő/ gondviselő saját kezűleg aláírt nyilatkozatot ad le a gyerek érkezésekor, miszerint a gyermekfertőző betegségben nem szenved. (a nyilatkozatot átadja az óvoda dolgozójának)
* Amennyiben a gyermeknél felsőlégúti tünetek jelentkeznek – mivel ezek a tünetek nagyon hasonlóak az új korona vírus okozta megbetegedésekhez- a szülőnek fel kell vennie a kapcsolatot az orvossal, aki ismerve a gyermek alapbetegségeit, körülményeit, dönt a továbbiakról.
* A szülő részére a maszk használat ajánlott, de nem kötelező! Egy gyermeköltözőben egyszerre 3 szülő tartózkodhat.
* Az óvoda bejárati ajtajánál elhelyezett kézfertőtlenítő használata a szülő számára kötelező! A gyerek a szülő segítségével használja a fertőtlenítő gélt.
* A gyerek részére a szülő nylon zsákba (óvodás zsák) csomagolt fertőtlenített ruhát és ágyneműt biztosít.
* A ruhát napi rendszerességgel cseréli, az ágyneműt kétheti rendszerességgel fertőtlenítve hozza gyermeke részére.
* A szülőnek törekednie kell, hogy csak a legszükségesebb időt töltse az óvodában, a gyermek átöltöztetésében az óvoda személyzete működik közre.
* A szülő tartsa be a 1,5 m távolságot az óvodai dolgozók és a szülőtársak között.
* Csak a szülő/ gondviselő jöhet a gyermekért, ha meghatalmazott érkezik, rá vonatkozóan szintén a fenti eljárásrendek az irányadók.
* Az ebédbefizetést lehetőség szerint átutalással intézi, személyes befizetés esetén betartja az egészségügyi szabályokat (1,5 méteres távolság, adott helyiségben tartózkodók száma 3 fő)
* 65 év feletti hozzátartozónak nem javasolt a gyermeket hozni, vinni, ez a szülő felelőssége.